**02.10.2024**

**E-pasta nosaukums**

Seminārs ginekologiem par jauno E-veselības funkcionalitāti - laboratorisko izmeklējumu rezultātiem

**E-pasta teksts**

Labdien!

Nacionālais veselības dienests aicina visus ginekologus veltīt laiku un piedalīties vērtīgā tiešsaistes seminārā par jauno E-veselības funkcionalitāti - laboratorisko izmeklējumu rezultātiem. Tiešsaistes semināra laikā š.g. 17.oktobrī no plkst. 13:00 līdz 14:00 tiks veikta praktiskā demonstrācija un sniegta informācija par funkcionalitātes lietošanu.

Laboratorisko izmeklējumu rezultātu funkcionalitāte nozīmē to, ka pacientu laboratorisko izmeklējumu, tai skaitā skrīninga, rezultātu pārskati turpmāk vienkopus un bez maksas būs pieejami E-veselībā. Jau šobrīd E-veselībā ir pieejami vairāk nekā 3 miljoni izmeklējumu rezultātu pārskatu par 2024. gadā veiktajiem laboratoriskajiem izmeklējumiem.

Seminārā aicinām piedalīties ginekologus, kuri ikdienā lieto E-veselību tīmekļa vietnē [www.eveseliba.gov.lv](http://www.eveseliba.gov.lv), gan arī tos, kuri lieto integratoru sistēmas un vēlas piedalīties jaunās funkcionalitātes lietojamības novērtēšanā, apskatot pacienta ārstniecības epizodes ievaros pacientam veiktos laboratorisko izmeklējumu rezultātus E-veselība.

Lūdzam pieslēgties semināra saitei savlaicīgi, sākot no plkst. 12.45!

Ar cieņu

Nacionālais veselības dienests